Jukut gendreng

Jukut gendreng; (Synedrella nodiflora) nyaéta jukut anu asalna tina kulawarga  asteraceae. Ieu kagolongkeun kana  gulma dina widang tatanén. Bauna rada nyereng, miang-miang bau embé ieu jukut sok disarebut ogé jotang kuda/babadotan lalakina. Pituin ti Amérika tropis, jukut gendreng geus jadi jukut hama/gulma anu ngaganggu kana tutuwuhan di wewengkon Jawa; hususnya di tempat-tempat anu rada kahieuman. 

Ngaran séjén 
Jukut gendreng mibanda rupa-rupa ngaran:
Bruwan, gletang warak, krasuk, atawa serunen (Jw.); serta gofu makeang (Ternate). 

 Ciri mandiri 
Kaasup kana terna hirup sausum, tangkalna remen  ajeg ka luhur, sakapeung aya ogé anu ngagolér deukeut puhu tangkalna. Dahan-dahanna bijil kawas garpu  jangkungna  nepika 1,5 m. Daun-daun pasingareup-singareup; gagangna kawas  talang, 0,5 – 5,5 cm, gagang tina pasang  daun anu sarua tutumbuna  ngaheureutan, baruluan disakurilingeunna. Lambaran daun buleud endog tur lonyod, 2,5–15 × 1–9 cm; puhu daun ngaheureutan nuturkeun cupatna, tungtung daun méncos, sisina rérégéan tapi henteu jero, baruluan boh dibeulah handap kitu deui luhurna.

jmpl|kiri|200px|Pendul anu jadi  terminal kembangna 
Kembang majemuk dina pendul leutik, panjang 8–10 mm, naplok aya ogé cupatan ngan pondok, eusina 10–20 kembang pajejel; bijil dina sela dahan atawa deukeut cupat daunna, 1-7 pendul dina satempat. Daun pelindung (salumpit) buleud endog tur lonyod, tungtungna méncos, barulun. Kembang tungtung 4–8 lambar, wanguna kawas pita kunéng tajuna aya 2–3, lk 2 mm panjangnya. Kelopak kembangna ngawangun tabung, 6–18 siki, konéng ngora mibanda  taju konéng méncrang. Tabung kepala sari coklat semu hideung. Buahna teuas  mibanda dua wujud anu béda: buah tina kembang sisina ipis pisan, aya jangjangan  rérégéan sekeut di tungtungna; sagigireun ti éta buah tina piringan kembang laleutik paranjang, mibanda 2–4 jarum di tungtungna. Panjangna lk. 0,5 cm. Flora, untuk sekolah di Indonesia. PT Pradnya Paramita, Jakarta. Hal. 427-428

 Sebaran jeung ékologi 
jmpl|kiri|200px|Tangkalna
Jotang kuda dipikanyaho aya di wewengkon  Jawa dina 1888; kiwari geus nyebar kasakulian Indonésia. Tutuwuhan ieu mikaresep tempat-tempat rada kaiuhan, jeung kirang sering, di tempat anu ampir-ampiran sok kasorot panon poe. Jotang kuda henteu resep taneuhna baseuh sumawona kakeueum. Mindeng kapendak dina perkebunan; pakarangan; sisi jalan, sisi susukan, sisi kamalir; tegalan; ogé lahan anu teu kaurus. (Eds.). 1987. Weeds of Rice in Indonesia. Balai Pustaka, Jakarta. p. 106-107 (illust.)

 Guna jeung mangpaat
Sakapeung daun anu ngorana dimangpaatkeun pikeunlalab. Dauna direndos jeung daun babadotan (Ageratum conyzoides), daun saliara (Lantana camara), ditambahkeun apu paragi nyeupah, dioleskeun pikeun ngahaneut-haneut beuteung anu nyeri. Tutuwuhan ieu bisa ogé dimangpaatkeun pikeun ubar gosok pikeun ngurangan nyeri alatan reumatik . Tumbuhan Berguna Indonesia, jil. 3:1838. Terj. Yayasan Sarana Wana Jaya, Jakarta

 Dicutat tina

 Tutumbu ka luar 

 USDA Plants profile: Synedrella nodiflora
 Warintek: Tanaman obat Synedrella nodiflora

Kategori:Asteraceae
Kategori:Gulma
Kategori:Tutuwuhan ubar